Arubus

Entre 2010 y 2021 e cantidad di pasahero di Arubus (excluyendo muchanan di scol) a mustra un bahada. Segun cifranan di CBS un total di 2.719.083 pasahero a wordo transporta na 2010, mientras cu na 2021 esaki tabata 1.129.944 pasahero. E cantidad di bus registra pa CBS na 2015 tabata 129 y pa 2021 esaki a aumenta na 140. 

 Historia 
West End Transportation NV, un compania priva funda na 1962 door di Basilio (Djidji) Martinus y su yiu Edilio Martinus, tabata ofrece servicio di transporte publico cu autobus. Cu dos bus grandi "Bluebird" e tabata opera riba e ruta di Aruba Caribbean Hotel (awendia Hilton Aruba Caribbean Resort) na Palm Beach pa San Nicolas via Oranjestad y Santa Cruz. Dia 28 di september 1979 e accionnan di West End Transportation a pasa over pa teritorio insular di ArubaArubus, Encyclopedie van Curaçao y su nomber a wordo cambia pa Compania Arubiano di Bus NV. Cu e meta pa reorganisa e sistema di transporte publico gobierno a haya yudansa di desaroyo for di Hulanda, cu cual fondo 14 bus di Volvo por a ser cumpra (NAF 6,4 miyon; esta mas ku 457.000 pa vehiculo).

 Empresa estatal 
Arubus ta un empresa estatal 100% propiedad di gobierno di Aruba. E ta opera bao di un modelo di maneho dual cu un directiva supervisa pa un hunta di comisario (RvC). E directiva ta nombra pa e accionistanan den un Algemene Vergadering van Aandeelhouders (AvA), caminda e minister di Transporte ta representa gobierno di Aruba. Ya pa varios aña e empresa no ta logra controla su finanzas y funcionamento administrativo. Esaki a empeora te na e punto cu e por autofinancia solamente 25% di su operacion y ta depende di gobierno di Aruba pa subsidia 75% di su entrada.Situacion di Arubus ta alarmante y ta pone finansa publico na riesgo, AweMainta (28 di juni 2024) 

E flete ta dispone di:
 12 bus di Yutong
 15 bus di Volvo
 15 bus di otro fabricantenan internacional, manera Renault

Arubus ta co-operador tambe di e companianan Aruparking y Arutram, cu tin un linea di tram den centro di Oranjestad, capital di Aruba.

Category:Kompania di gobièrnu
Category:Aruba